Forbrugerinformation

Til alle beboere og virksomheder der forsynes fra Genner Vandværk.

Genner Vandværk har desværre fået konstateret et forhøjet Kimtal ved en prøve på ledningsnettet.

Vi har derfor åbnet for ringforbindelsen med Løjt Vandværk 28/8 og samtidig lukket for Genner Vandværk.

Vore forbrugere forsynes p.t. med vand fra Løjt.

Vi er p.t. i gang med at undersøge om årsagen til det forhøjede Kimtal kan findes på vandværket eller om det er på ledningsnettet.

Kogeanbefaling

Da en prøve udtaget på ledningsnettet af vandet fra Genner Vandværk har påvist, at

vandet er forurenet med Kimtal ved 22°C, anbefales det at alt vand, der skal bruges

til drikkevandsformål koges inden brug.

Hvordan skal vandet koges?

Ved kogning forstås opvarmning af vandet til 100 oC ("spilkoge") i 2 minutter.

Ved brug af elkedel gives en portion vand 2 opkog med 2-5 minutters mellemrum.

Ved brug af kaffe- og temaskiner opnår vandet ikke en temperatur på 100 oC i 2 mi-

nutter og er derfor ikke anvendeligt.

Madlavning:

Det forurenede vand må ikke drikkes – kog vandet først og afkøl derefter. Vandet kan

godt bruges til kogning af kartofler m.m., da bakterierne dør efter kort tids kogning.

Vandet må ikke bruges til skylning af salat og andre grøntsager, der spises rå. Grønt-

sagerne skal derfor skylles i vand, der har været kogt og derefter afkølet.

Personlig hygiejne:

Tandbørstning skal ske med vand, der er blevet kogt efter kogeanbefalingen og deref-

ter afkølet.

Vandet kan godt bruges til bruse- og karbad. Vær opmærksom på, at børn ikke drik-

ker vandet.

Hænderne kan vaskes som sædvanligt, men før madlavning bør hænderne vaskes i af-

kølet kogt vand.

Opvask/vask:

Man kan godt bruge vandet til opvask i opvaskemaskine. Opvask i hånden/balje skal

foregår med kogt vand, idet der kan ske smitte via hænder eller genstande.

Vandet kan anvendes til vask af tøj og til rengøring.

Husdyr:

Husdyr som kun er vant til at være indendørs – f.eks. undulater eller hamstre, bør

også drikke kogt vand. Andre husdyr må gerne drikke vandet direkte fra hanen.

Side 4 af 4

Hvor stammer bakterierne fra?

Kimtal er indholdet af mikroorganismer. Kimtal bruges til en generel vurdering af den

hygiejniske kvalitet af drikkevandet i en vandanalyse. Et forhøjet kimtal kan derfor

være tegn på en forurening og dermed en forringelse af drikkevandskvaliteten eller

tyde på tilstedeværelsen af evt. sygdomsfremkaldende bakterier.

Hvornår må vandet drikkes igen?

Det kan vi desværre ikke på nuværende tidspunkt sige. Der udtages nye prøver for at

indkredse forureningskilden.

Indtil nye prøver viser, at forureningen er ophørt, bør vandet koges efter kogeanbefa-

lingen.

Så snart forholdene er normale, eller der sker ændringer i situationen af betydning for

forbrugerne, vil der blive givet besked herom.

Yderligere oplysninger

Hvis der er yderligere spørgsmål kan der rettes henvendelse til:

Genner Vandværk, Jørgen Poulsen, tlf.nr. 20 53 82 80